stanford-oval/wikipedia huggingface dataset:
פורנטרוי
הערות שוליים

1 2  משרד הסטטיסטיקה הפדרלי של שווייץ
↑  משרד הסטטיסטיקה הפדרלי של שווייץ
| --- | --- |
בקרת זהויות :  NLI: 987007566754805171  BnF: cb11957283n (data)  GND: 4103223-8  HDS: 003003  LCCN: n80162917  MusicBrainz: 2c557956-62a7-4178-b7cd-8d6a685807c0  NKC: ge711920  SUDOC: 261919237  VIAF: 246486575   WorldCat (עם VIAF): 246486575
פינקודונטיים

| פינקודונטיים |
| --- | --- |
 איור של פינקודוס מאת צ'ארלס ר. נייט
תקופה
תחילת פלאוקן- אמצע אאוקן 61–48 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קונדילרסים
משפחה:: פינקודונטיים
שם מדעי
 Phenacodontidae

פינקודונטיים (שם מדעי: Phenacodontidae) היא משפחה פרהיסטורית של יונקים מוקדמים וקטנים דמויי-פרסתנים, שנחשבים לשייכים לסדרת הקונדילרסים, אם כי יש הסוברים שאולי היא שייכת לסדרות אחרות כמו מפריטי פרסה או מכפילי פרסה. משפחה זו התקיימה רק בפלאוגן שלפני 61 עד 48 מיליון שנה, והיא אחת מראשוני משפחות השליינים שהופיעו לאחר הכחדת הקרטיקון. המשפחה הוגדרה ב-1881 בידי החוקר האמריקאי אדוארד דרינקר קופ.
המינים במשפחה התפתחו בצורות שונות, מגודל של חתול כמו הסוגים Tetraclaenodon ו-Ectocion עד לגודל של כבשה כמו הפינקודוס. הגולגולת שלהם הייתה ארוכה יחסית ובעלת מוח קטן. מבנה שיניהם היה שונה משל רוב היונקים והיה בעל טוחנות רחבות שהכילו "רכסים" מוגדלים שאולי סייעו בלעיסה של מזון קשה יחסית. חלקם היו בעלי חדק קצר. הם היו קטנים ונמוכים ובעלי זנב ארוך כמו של חיות שוכני עצים. הרגליים שלהם היו דקות ובקצותיהם היו 5 אצבעות.
ראשוני המינים מהמשפחה הופיעו באמריקה הצפונית של תקופת הפלאוקן אך הסוג Tetraclaenodon שגודלו היה כשל שועל. לאורך האאוקן המינים הפכו לגדולים יותר, אך באמצע האאוקן הם נעלמו מרשימת המאובנים. הם לא היו נפוצים גם לפני היכחדותם, למעט המניסקותריום שנמצאו ממנו הרבה מאובנים באמריקה הצפונית.
מיון

תת-משפחה Phenacodontinae
סוג Almogaver
סוג Copecion
סוג Ectocion
סוג Lophocion
סוג פינקודוס (Phenacodus)
תת-משפחה Meniscotheriinae
סוג מניסקותריום (Meniscotherium)
ערפל

ערך זה עוסק בתופעה במזג האוויר. אם התכוונתם למשמעות אחרת, ראו .
מבט מעל הערפל בהרי ירושלים
הערפל הוא תופעה במזג האוויר שנוצרת כאשר שכבת אוויר לחה מתקררת במהירות. כתגובה מכך נעשה האוויר סמיך, והראות נעשית לקויה עד אשר מתפזר הערפל כליל. הערפל יכול להיחשב כסוג של ענן בגובה נמוך והוא מושפע מאוד מגופי מים ומטופוגרפיה, ומחוזק הרוח.
הערפל גם יכול להיווצר כתוצאה מפעילות אנושית, למשל הובלה ימית, תחבורה ממונעת ומלחמה.
באוויר נמצאים תמיד אדי מים, בכל מקום על פני כדור הארץ, גם בקטבים וגם במדבריות. הטמפרטורה קובעת את כמות אדי המים שיכולה להיות באוויר. אוויר קר יכול להכיל פחות אדי מים מאשר אוויר חם. כשהלחות היחסית גבוהה מ-75% חל תהליך התעבות של הלחות. באותה הדרך בה נוצרים עננים, מתחילים להתגבש אדי מים לטיפות מיקרוסקופיות. טיפות אלה שוברות את האור העובר דרכן ולכן מגבילות את הראייה. גון האדים האלו נראה לבן, שכן כאשר קרני השמש עוברות דרך טיפות המים הן נשברות באופן שווה, וכשהקרניים המפוזרות של השמש מגיעות לעינינו אנו מקבלים צבע לבן כתוצאה משילובן של כל הקרניים השבורות. ככל שאחוזי הלחות באוויר גבוהים יותר כך פיזור הקרניים גדל והיכולת לראות נפגעת. בדרך כלל הלחות בבוקר גבוהה יותר שכן האוויר עוד קר מהלילה ולכן הראות בדרך כלל פחות טובה. לקראת הצהריים הטמפרטורה עולה והראות משתפרת.
כאשר הלחות מגיעה ל-100%, חלקיקי המים באוויר מתרבים וגדלים. לחות זו הופכת לערפל. כשגודל החלקיקים מגיעה למאית המילימטר והצפיפות מגיעה למאות חלקיקים בסנטימטר נוצר ענן הוא הערפל.
סוגי ערפל

ערפל קרינתי נוצר על ידי התקררות האדמה לאחר שקיעת השמש בקרינה, כאשר אין רוח והשמיים בהירים. האדמה הקרירה מקררת את האוויר וגורמת ללחות שבו להתעבות. כאשר אין רוח כלל, שכבת הערפל תהיה עבה מעט פחות ממטר, אבל מערבולות יכולות לעודד שכבה עבה יותר. ערפל קרינתי נפוץ בעיקר בסתיו ובאביב, ובדרך כלל מתאדה מעט לאחר זריחת השמש.
ערפל קיטור הוא ערפל מאוד מקומי והוא נוצר כאשר אוויר קר עובר מעל מים חמים ממנו בהרבה. האוויר נעשה לח במהירות (כתוצאה מהתאדות), אותה לחות שבאוויר מתעבה לערפל וערפל זה נראה כמו קיטור. ערפל קיטור נפוץ מאוד באזורים פולאריים.
ערפל אדבקציה מתרחש כאשר אוויר לח עובר מעל אדמה קרירה באדבקציה (הסעה, רוח) ומתקרר.
ערפל משקעים (או ערפל חזיתי) נוצר כאשר משקעים יורדים אל אוויר יבש יותר מתחת לענן, הטיפות הנוזליות מתאדות והופכות לאדי מים. אדי המים מקררים ומלחלחים את האוויר. כאשר האוויר מתחת לענן רווי נוצר ערפל.
ערפל מדרון נוצר כאשר אוויר עולה במעלה מדרון (רוח) ומתקרר אדיאבטית בעלייתו כחלק מיצירת עננות אורוגרפית.
ערפל עמקים נוצר בעמקים שבין הרים במהלך החורף, בכלליות זהו ערפל קרינה שמעודד על ידי תנאי הטופוגרפיה המקומיים. הוא יכול להחזיק מספר ימים בתנאי מזג אוויר רגועים.
גלריה

גשר שער הזהב אפוף ערפל
ערפל עמקים - ערפל במורדות ההרים אשר נוצר כתוצאה מגלישה של אוויר קר ומצטבר בעמקים
ערפל בגבעת שמואל בפברואר 2013
ערפל על רמות יצחק בעיר נשר, וענן על הר טללים כפי שנצפה מגבעת נשר בעיר נשר בדצמבר 2020
מטיילים אפופים בערפל, באגם ליד בלודנץ שבאוסטריה
ראו גם

אד
לחות
עננים
מטאורולוגיה - מונחים
בוקר ערפילי באוסטרליה
פדרציית האופניים האוסטרית

| --- | --- |

 מדינה:  אוסטריה אוסטריה
 מטה הארגון:  וינה
 נשיא:  הרלד ג. מאייר
 תקופת הפעילות:  1973–הווה (כ־51 שנים) 
 www.radsportverband.at
 
פדרציית האופניים האוסטרית (בגרמנית: Österreichischer Radsport-Verband – ORV) היא פדרציית הספורט הלאומית למרוצי אופניים באוסטריה האחראית על ספורט רכיבה על אופניים באוסטריה.
הפדרציה נוסדה בשנת 1973, ומורכבת מתשע אגודות ספורט אזוריות. הפדרציה חברה באיגוד הבינלאומי לאופניים ובאיחוד האופניים האירופאי.
הפדרציה מקיימת מרוצים ארציים של אופני כביש ואופני מסלול, וכן מרוצי רכיבה על אופני הרים, אופני BMX, סייקלו–קרוס ופרה-סייקלינג.
נשיאי ה-ORV

| # | שם | תקופת כהונה |
| --- | --- | --- |
| 1 | סטפן מיקשל | 1983–1995 |
| 2 | אוטו פלאם | 1996–2019 |
| 3 | הרלד ג. מאייר | 2019– |
הערות שוליים

↑  "Flum tritt nach 23 Jahren als Präsident ab". sport.ORF.at (בגרמנית). 2019-03-20. נבדק ב-2020-11-19.
↑  ÖRV-Vorstand wiedergewählt – Otto Flum für weitere vier Jahre als Präsident bestätigt (15 בדצמבר 2014)
↑  "Harald Mayer zu neuem ÖRV-Präsidenten gewählt". sport.ORF.at (בגרמנית). 2019-03-23. נבדק ב-2019-03-23.
| --- | --- |
בקרת זהויות :  GND: 10055880-X
עמק ברכה

ערך זה עוסק בעמק בגוש עציון. אם התכוונתם לספר, ראו .
| --- | --- |

בית הברכה, בקצהו המזרחי של העמק, מכיוון דרום (אל-ערוב). ברקע נשקף עמק ברכה
 מידע כללי
 סוג:  עמק, אתר מקראי 
 מיקום
 מדינה:  ישראל ישראל
 מיקום:  גוש עציון
 קואורדינטות:  31°38′02″N 35°07′04″E﻿ / ﻿31.633872222222°N 35.117711111111°E﻿ / 31.633872222222; 35.117711111111
  (למפת הרי ירושלים מוגדלת) עמק ברכה(למפת הרי ירושלים רגילה) עמק ברכה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק ברכה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק ברכה
 
עמק ברכה הוא עמק ביהודה, הנמצא בגוש עציון, בצמידות ליישוביו המערביים, המהווים בפועל את חלקו המרכזי של הגוש. גובהו נע בין 850 ל-890 מטרים מעל פני הים, ורובו המוחלט שטחים חקלאיים. לכל אורך מזרח ודרום העמק נמתח ציר 60 בין חלקו המרכזי של גוש עציון לעוקף אל-ערוב ודרומה לקריית ארבע, ציר המהווה עורק חיים לעיירה זו. רוב גדול משטח העמק נמצא בשטח C, והמקומות המוכרים ביותר בו הם בית הברכה ואוניברסיטת אל-ערוב. מחנה הפליטים אל-ערוב שוכן על צלע הר היורדת לעמק.
במקום היסטוריה יהודית רחבה, החל בתקופה הישראלית ועד מרד בר כוכבא. פלסטינים מקומיים ביצעו באתר הרס עתיקות מספר פעמים.
שטחו של העמק נמצא כולו בתחומי המועצה האזורית גוש עציון.
גאוגרפיה ותיחום

העמק נמצא בקצה הדרומי של חלקו המרכזי של גוש עציון, וצורתו כריבוע. בעמק מטעים, כרמי שקד, גפן וענבי יין ומעיינות רבים.
בעמק נמצאת אוכלוסייה נדירה ומאוימת של כרכום החרמון תת-מין ארץ-ישראלי - מהאוכלוסיות הבודדות בארץ.
העמק נתחם מכל עבריו (למעט אל-ערוב) בהרים וגבעות שגובהן יותר מ-900 מטרים, ועליהם היישובים הבאים, עם כיוון השעון:
צפון: כפר עציון, אלון שבות
צפון–מזרח: גבעת המנזר הרוסי, צומת הגוש, מגדל עוז
מזרח: בית פג'אר
דרום–מזרח: אל-ערוב
דרום–מערב ומערב: בית אומר
צפון–מערב: ח'ירבת סאפא
יש התוחמים את העמק מדרום וממזרח על ידי כביש 60, ויש הכוללים בו אף חלקים מאל-ערוב.
היסטוריה

בספר דברי הימים מסופר כי יהושפט מלך יהודה כינס את עם ישראל בעמק זה לאחר ניצחון ה' על בני מואב ועמון, ובזיזת שללם במשך שלושה ימים. בכינוס זה ברכו ישראל את ה' על הניצחון נגד התוקפים מעבר הירדן המזרחי, ולכן החליטו לקרוא למקום "עמק ברכה".
בהרים המקיפים את העמק היו יישובים יהודיים עתיקים, כמו קריית הערבות, גדור ויישוב עתיק (בשם "מצפה עוז") בשמורת עוז וגאו"ן. כמו כן, במקום עברה האמה הרומית העליונה לירושלים מתקופת בית המקדש השני. אמה זו נהרסה בידי פלסטינים מאזור בית פג'אר הסמוכה בינואר ובפברואר 2022.
בתחילת שנות ה-70 של המאה ה-20, התגלתה במזרח העמק מערכת מסתור גדולה. באתר חפרו יעקב משורר ויורם צפריר. במערכת המסתור נמצאו ממצאים מימי מרד בר כוכבא כולל מטבעות בר כוכבא. בעקבות מציאת מערכת המסתור הוצע לזהות את המקום עם קריית ערביה. ליד הכפר מצויים כמה מעיינות, ולפיכך גדלו שם כנראה ערבות והדסים בשפע. פרט זה תואם את אזכורה של קריית ערביה ב"איגרת ארבעת המינים" של בר כוכבא, בה מתבקשים אנשי עין גדי להביא מקריית ערביה ארבעת המינים כדי לחוג את חג הסוכות. בספטמבר ואוקטובר 2015 הרסו מחבלים פלסטינים בכלים כבדים את אתר העתיקות.
כביש 60

בקצה המזרחי של העמק עובר קטע של כביש 60. קטע זה סבל רבות מיידויי אבנים של מחבלים פלסטינים מכיוון אל-ערוב, ולכן נבנה כביש עוקף אל-ערוב. קטע זה של הכביש מהווה את החיבור היחיד של היישוב היהודי בחברון, קריית ארבע וכרמי צור לגוש עציון וירושלים ולכן הוא עורק חיים ליישובים אלה. בנוסף, העמק הוא הכניסה היחידה למרכז גוש עציון וירושלים מכיוון דרום, ולכן יש הרואים חשיבות עליונה להתיישבות יהודית באזור זה.
הערות שוליים

↑  גבעת עוז-כפר עציון, באתר בית ספר שדה כפר עציון
↑  י. רונס, י. סמילוביץ, כרכום ארץ-ישראלי נמצא בגוש-עציון: האם האוכלוסיה כוללת 3 מיני כרכום יחדיו?, באתר כלנית, ‏2020-12-09
↑  ספר דברי הימים ב', פרק כ', פסוק כ"ו
↑  מחצבה פלשתינית הורסת את אמת המים העתיקה, באתר ערוץ 7, 30 בינואר 2022
↑  בלתי נתפס: ערבים הרסו אמת מים מתקופת בית שני, באתר ערוץ 7, 24 בפברואר 2022
↑  "ההיסטוריה היהודית נמחקת": פלסטינים משמידים אתרים ארכיאולוגיים ביהודה ושומרון - מגזין חדשות עכשיו, באתר מגזין חדשות עכשיו, ‏4 בינואר 2022
↑  אפרת פורשר, גוש עציון: פלשתינים הרסו אתר מתקופת מרד בר כוכבא, באתר ישראל היום, 2 באוקטובר 2015.
פטקו קרבלוב

קברו של קרבלוב
פֶּטְקוֹ סְטוֹיְצֶ'ב קָרָבֶלוֹב (בבולגרית: Петко Стойчев Каравелов;‏ 24 במרץ 1843, קופריבשטיצה, האימפריה העות'מאנית – 24 בינואר 1903, סופיה, נסיכות בולגריה) היה פוליטיקאי בולגרי, אשר כיהן ארבע פעמים כראש ממשלת בולגריה ונחשב לאחד ממכונני בולגריה המודרנית.
ראשית הקריירה

קרבלוב למד משפטים והיסטוריה באוניברסיטת מוסקבה וב-1869 הוסמך לעריכת דין. הוא לחם במלחמה העות'מאנית-רוסית (1877-1878) בצבא הדנובה של האימפריה הרוסית ולאחר כינון הנסיכות הבולגרית מתוקף סיכומי קונגרס ברלין, השתתף בניסוח החוקה הבולגרית שכונתה חוקת טרנובו ונחשבה ליברלית ומתקדמת לזמנה. במקביל מונה על ידי הרוסים לסגן מושל אזור סבישטוב. בהמשך נבחר לפרלמנט הבולגרי והיה יושב הראש שלו למשך מספר תקופות קצרות בשנותיו הראשונות.
כהונות ראש הממשלה > הכהונה הראשונה

בראשית ימיה של הנסיכות הבולגרית התחולל מאבק פנימי על האוריינטציה הפוליטית שלה בין תומכי האימפריה הרוסית לבין מצדדי הקיסרות הגרמנית והאימפריה האוסטרו-הונגרית. קרבלוב נמנה עם תומכי הרוסים. בראשית 1880 מונה קרבלוב על ידי ראש הממשלה דראגן צאנקוב לתפקיד שר האוצר ולתפקיד התובע הכללי של בולגריה ובהמשך אותה שנה החליף את צאנקוב בתפקיד ראש הממשלה.
כהונות ראש הממשלה > העימות עם אלכסנדר בטנברג

עד מהרה נקלע קרבלוב לעימותים עם אלכסנדר בטנברג, נסיך בולגריה בשל עמדותיו הליברליות שצידדו בהגבלת כוחה של המלוכה מחד ובשל תמיכתו במדיניות האימפריה הרוסית מאידך. ב-1881 אילץ הנסיך בטנברג את קרבלוב להתפטר והוא גלה מבולגריה מחשש לחייו. קרבלוב היגר למחוז העות'מאני האוטונומי רומליה המזרחית ובין 1883 ל-1884 כיהן בתפקיד ראש עיריית פלובדיב, שהייתה בירת המחוז. ב-1884 הותר לו לחזור לסופיה והוא כיהן במשך שנתיים כראש הממשלה וכשר האוצר בממשלת הקואליציה שהקימו הליברלים. לאחר מלחמת בולגריה–סרביה (1885) פרצה בנסיכות הפיכה צבאית והנסיך אלכסנדר בטנברג הודח. קרבלוב היה לעוצר ביחד עם סטפן סטאמבולוב. הפיכת נגד השיבה את הנסיך למעמדו, אך הגבלת סמכויותיו והיעדר גיבוי גרמני ואוסטרו-הונגרי הביאו להתפטרותו.
כהונות ראש הממשלה > מאסרו, הכהונה הרביעית ואחריתו

בולגריה נקלעה לאי יציבות פוליטית וב-1887 פרצו בסופיה מהומות פרו-רוסיות שלובו על ידי סוכני האימפריה הרוסית. קרבלוב, שהיה ידוע בעמדותיו הפרו-רוסיות, נעצר במהלך המהומות אך שוחרר לאחר זמן קצר. הוא התנגד למינויו של פרדיננד הראשון לתפקיד נסיך בולגריה. קרבלוב נעצר וב-1891 נשפט בעוון חתרנות וקשירת קשר לביצוע רצח, הורשע ונדון ל-5 שנות מאסר. ב-1894 זכה לחנינה ושוחרר מהכלא.
ב-1895 ייסד קרבלוב את המפלגה הדמוקרטית הבולגרית שהנהיג עד יום מותו. ב-1901 נבחר שוב לכהונת ראש הממשלה וכיהן בתפקידו כשנה. ב-1903 נפטר קרבלוב מהתקף לב והוא בן 60 שנים. אלכסנדר מלינוב ירש את קרבלוב בתפקיד מנהיג המפלגה הדמוקרטית.
משפחתו

קרבלוב נישא לאקטרינה וליקובה פנבה, ולזוג נולדו 3 ילדים, רדקה, ויולטה ולורה. בתו ויולטה נישאה ליוסיף הרבסט, בן הקהילה היהודית, שהיה פוליטיקאי, עיתונאי ופובליציסט ונרצח ב-1925 על ידי מנגנוני משטרו של אלכסנדר צאנקוב. יוסיף הרבסט היה אחיו של המנהיג הציוני הנודע קרל הרבסט. בתקופת מלחמת העולם השנייה נמנתה קרבלובה עם מובילי המאבק נגד גירוש יהודי בולגריה אל מחנות ההשמדה.
הערות שוליים

↑  כרונולוגיה של האספה הלאומית באתר האספה הלאומית של רפובליקת בולגריה (באנגלית)
| ראשי ממשלת בולגריה |
| --- | --- | --- |
| נסיכות וממלכת בולגריה (1878-1946) | טודור בורמוב • קלמנט טרנובסקי • דראגן צאנקוב • פטקו קרבלוב • יוהאן קזימיר ארנרוט • אלכסנדר באטנברג • לאוניד סובולב • דראגן צאנקוב • פטקו קרבלוב • קלמנט טרנובסקי • פטקו קרבלוב • וסיל רדוסלאבוב • קונסטנטין סטואילוב • סטפן סטאמבולוב •  קונסטנטין סטואילוב • דימיטר גרקוב • טודור איבנצ'וב • ראצ'ו פטרוב • פטקו קרבלוב • סטויאן דאנב • ראצ'ו פטרוב • דימיטר פטקוב • דימיטר סטאנצ'וב • פטר גודב • אלכסנדר מלינוב • איוון גשוב • סטויאן דאנב • וסיל רדוסלאבוב • אלכסנדר מלינוב •  תאודור תאודורוב • אלכסנדר סטמבוליסקי • אלכסנדר צאנקוב • אנדריי ליאפצ'ב • אלכסנדר מלינוב • ניקולה מושאנוב • קימון גאורגייב • פנצ'ו זלאטב • אנדריי טושב • גאורגי קיוסאיבנוב • בוגדאן פילוב • דוברי בוז'ילוב • איוון בגריאנוב • קונסטנטין מוראבייב • קימון גאורגייב |          |
| הרפובליקה העממית הבולגרית | קימון גאורגייב • גאורגי דימיטרוב • וסיל קולארוב • וולקו צ'רבנקוב • אנטון יוגוב • טודור ז'יבקוב • סטאנקו טודורוב • גרישה פיליפוב • גאורגי אטנסוב • אנדריי לוקאנוב |          |
| בולגריה (מאז 1990) | אנדריי לוקאנוב • דימיטר פופוב • פיליפ דימיטרוב • ליובן ברוב • רנטה אינג'ובה • ז'אן וידנוב • סטפן סופיאנסקי • איוואן קוסטוב • סימאון סקסקובורגותסקי • סרגיי סטאנישב • בויקו בוריסוב • מארין רייקוב • פלמן אורשרסקי • גאורגי בליזנאשקי • בויקו בוריסוב • אוגניאן גרג'יקוב • בויקו בוריסוב • סטפן יאנב • קיריל פטקוב • גלב דונב • ניקולאי דנקוב • דימיטר גלבצ'ב |          |
| 0 | 1 | 2 |
| --- | --- | --- |
| הקודם: דראגן צאנקוב | כהונה ראשונה  10 בדצמבר 1880 - 9 במאי 1881 | הבא: יוהאן קזימיר ארנרוט |
| 0 | 1 | 2 |
| --- | --- | --- |
| הקודם: דראגן צאנקוב | כהונה שנייה  11 ביולי 1884 - 21 באוגוסט 1886 | הבא: קלמנט טרנובסקי |
| 0 | 1 | 2 |
| --- | --- | --- |
| הקודם: קלמנט טרנובסקי | כהונה שלישית  24 באוגוסט 1886 - 28 באוגוסט 1886 | הבא: וסיל רדוסלאבוב |
| 0 | 1 | 2 |
| --- | --- | --- |
| הקודם: ראצ'ו פטרוב | כהונה רביעית  4 במרץ 1901 - 3 בינואר 1902 | הבא: סטויאן דאנב |
| --- | --- |
בקרת זהויות :  PLWABN: 9810631734005606  BnF: cb13576963q (data)  GND: 119102587  ISNI: 0000 0001 1752 0473  LCCN: n85193606  NKC: jn20000700852  NTA: 214089150  SUDOC: 144257114  VIAF: 25405389   WorldCat (עם VIAF): 25405389
פיקאיה

| פיקאיה |
| --- | --- |
 
תקופה
קמבריון
מיון מדעי
ממלכה:: בעלי חיים
מערכה:: מיתרניים
משפחה:: Pikaiidae
סוג:: פיקאיה
מין:: Pikaia gracilens
שם מדעי
 Pikaia

פיקאיה (שם מדעי: Pikaia) הוא סוג נכחד של בעל חיים ממערכת המיתרניים שאינו קרוב לאף מיתרן מודרני ולא היה חולייתן אמיתי או קשור לבעלי הגולגולת, אף שהיה בעל מאפיינים דומים.
היצור הקדום התגלה בפצלי ברג'ס שבהרי הרוקי הקנדיים, קולומביה הבריטית והוא תואר ב-1911 בידי הפלאונטולוג האמריקאי צ'ארלס דוליטל וולקוט. את שמו קיבל על שם פסגת פיקה שבפארק הלאומי באנף וידועים מעל 13 מאובנים שלו, כך שהיה נפוץ במשך הקמבריון בו חי, כחלק מהתופעה המכונה הפיצוץ הקמבריוני. במקור הוא לא נחשב למיתרן אלא לבן לקבוצת התולעים הרב-זיפיות.
תיאור

יצור מוזר זה היה אחד המיתרניים הקדומים ביותר הידועים והוא אינו קרוב לקבוצות המוכרות כיום, אך הזכיר מעט את האזמלוניים וייתכן שהיה יכול לשחות בתנועת פיתול בדומה לצלופח או למיקסיניים. אורכו הגיע ל-38 מילימטרים בהתבסס על המאובנים בהם השתמר.
החוקר האנגלי סיימון קונווי מוריס חקר את ממצאי הפיקאיה ומצא בו מיתר גב, סימן היכר הקיים רק אצל מיתרניים. עם זאת הוא היה חסר כל מערכת של מיתרן מודרני. היצור הקדום משויך למשפחה עצמאית - Pikaiidae שהיא מהעתיקות שבמיתרניים.
לא ברור איך חי ואיך ניזון וייתכן שהיה אוכל פלנקטון בדומה למספר תולעים או שתפס טרף שנע סביבו. גופו היה חלול וערום והוא כנראה נע בעזרת התפתלויות במים כנגד הזרם. צאצאיו פיתחו שרירי סנפירים וזימים והפכו לחולייתנים הקדומים ביותר.
גלריה

פיקאיה (בצהוב) בהשוואה לאדם
פיקאסה

| --- | --- |


צילום מסך
 מפתח:  גוגל
 מחזור חיים:  15 באוקטובר 2002 – 1 במאי 2016 (13 שנים) 
 גרסה אחרונה:  3.9 141.259 (13 באוקטובר 2015) 
 מערכת הפעלה:  Microsoft Windows, לינוקס, Mac OS X
 נכתבה בשפות:  C++ 
 סוג רישיון:  תוכנה חינמית
 קטגוריה:  צילום דיגיטלי
 picasa.google.com
 
פיקאסה ‏(באנגלית: Picasa Photo Organizer) הייתה תוכנה חינמית מבית גוגל שנועדה לנהל ולארגן תמונות במחשב ואפשרה להעלותן לרשת האינטרנט. התוכנה נסגרה בתחילת 2016 לטובת גוגל תמונות.
אלמנטים מרכזיים

בעזרת התוכנה ניתן ליצור אלבומים בקלות, התוכנה מאפשרת עריכת תמונות, חיפוש תמונות במהירות והצגת תמונות בפני אנשים. את התוכנה משלים אתר ייעודי המאפשר את אחסון התמונות. התוכנה קלה ושימושית לבעלי מצלמות דיגיטליות או לאנשים שמאחסנים הרבה תמונות במחשב. אחרי התקנתה התוכנה סורקת את המחשב עליו הותקנה ומארגנת את התמונות המצויות בו באוספים הנמצאים בתיקיות.
ניתן להעלות תמונות לרשת האינטרנט באמצעות שירות חינמי. אם העלאת התמונות מתבצעת כאשר המשתמש מחובר לחשבון "גוגל" שלו, התמונות נשמרות ב"דאטה סנטרים" של גוגל, במרחב אחסון משותף עם "כונן גוגל", ו"ג'ימייל".
התוכנה מאפשרת "זיהוי פנים" אוטומטי, כאשר היא מאגדת אוטומטית את כל התמונות בהן מופיע אותו אדם ומאפשרת לתת לו שם, לאתר את כל התמונות בהן הוא מופיע ופונקציות נוספות. תכונות אלו מופיעות ומתופעלות בחלון תצוגה נפרד והן לא מפריעות להצגה הרגילה של האלבומים והתמונות.
התוכנה תומכת בקובצי RAW, סרטונים, תיוג תמונות באמצעות מחרוזות רגילות, תיוג גאוגרפי של תמונות, יצירת "קולאז'ים" ועריכה באמצעות מגוון גדול של "פילטרים". התוכנה מאפשרת גם הצגה נוחה של קובץ הנתונים הנלווה לכל תמונה EXIF.
קיים פורום תמיכה ברשת (באנגלית) המאפשר לקרוא תשובות של מתלבטים מהעבר ושאילת שאלות אם נתקלים בבעיות. העונים בפורום היו בעבר בעיקר עובדי גוגל. לאחר מכן הפך הפורום רשמית לפורום של משתמשים בלבד (רוב התשובות ניתנות על ידי משתמשים ותיקים).
הערות שוליים

↑  picasa albums(הקישור אינו פעיל, 23.8.2024)
↑  Help forum (הקישור אינו פעיל, 23.8.2024)
| --- | --- |
בקרת זהויות :  GND: 7536984-9
פירוקלסט

שכבות של חומר פירוקלסטי שהורבדו בכמה מחזורי התפרצות
פירוקלסט או חומר פירוקלסטי הוא כל חומר הנישא באוויר ומקורו בהתפרצות געשית. מקור המילה פירוקלסט מיוונית עתיקה: πύρό פירו- אש, κλαστός קלאסטוס - שבירה.
חומרים פירוקלסטיים כוללים:
קרעי לבה הנפלטים במהלך התפרצות געשית במצבי התקררות שונים, שההבדל ביניהם הוא גודל החלקיקים:
אבק – חלקיקים שגודלם פחות מ-500 מיקרומטר
אפר געשי – פתיתים שגודלם מגיע עד 2 מ"מ
לפילי – טיפות מותכות שגודלן נע בין 2 ל-64 מ"מ
פצצה געשית – גושי סלע מותכים שגודלם יותר מ-64 מ"מ
בלוק געשי – גושי סלע מוצקים שגודלם יותר מ-64 מ"מ
גזים ואדי מים שהיו כלואים במאגמה טרם ההתפרצות. הגזים משתחררים מהמאגמה ויוצרים חומרים נדיפים, חלקם רעילים: קיטור, מתאן, חנקן, חומצה מלחית, חומצה פלואורית, מימן גופרתי, פחמן דו-חמצני וגופרית דו-חמצנית.
שברי סלעים – שברים בגדלים שונים שמקורם בדופן תא המאגמה וצינור ההזנה. שברים אלה מושלכים החוצה בלחץ גבוה ביחד עם המאגמה, ועשויים להיכלא כקסנוליתים בתוך הסלעים הגעשיים.
גבישי מינרלים – גבישים שנוצרו במאגמת-האם לפני ההתפרצות, וניתקו ממנה במהלכה.
פליטת החומרים מתרחשת בדרך של התרוממות עמוד התפרצות מלוע הר הגעש, התפוצצות המשליכה את החומר למרחק רב, זרמים פירוקלסטיים היורדים במדרון הר הגעש או נחשול פירוקלסטי - זרם עשיר בגזים ובעל צפיפות נמוכה היכול להתרומם מעל גבעות ומכשולים אחרים. זרמים ונחשולים פירוקלסטיים המעורבים במים יוצרים להאר - נחשולי בוץ געשי הנעים במהירות גבוהה במורד, סוחפים איתם את כל הנקרה בדרכם ומתקשים כבטון.
החומרים המוצקים הנפלטים מהר הגעש ונופלים לקרקע נקראים טפרה. בתהליך זה נוצרים סלעים פירוקלסטיים כגון טוף ואיגנימבריט (טוף מולחם).
ראו גם

טפרה
זרם פירוקלסטי
פירוקסיקאם

| --- | --- |

 שם IUPAC
 (8E)-8-[hydroxy-(pyridin-2-ylamino)methylidene]- 9-methyl-10,10-dioxo-10λ6-thia-9-azabicyclo[4.4.0] deca-1,3,5-trien-7-one
 שמות מסחריים בישראל
 אקסיפן, פלדן ג'ל
 נתונים כימיים
 כתיב כימי:  C15H13N3O4S
 מסה מולרית:  331.348 גרם למול
 נתונים פרמוקוקינטיים
 זמן מחצית חיים:  30 עד 36 שעות
 בטיחות
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 סיכון לתלות:  לא קיים
 דרכי מתן:  טיפול חיצוני
 מזהים
 קוד ATC:  M02AA07, S01BC06, M01AC01 
 מספר CAS:  36322-90-4
 PubChem:  
 ChemSpider:  
 
פירוקסיקאם הוא תכשיר לא סטרואידי בעל פעילות אנטי ראומטית ואנטי דלקתית המקל על כאבים במצבי דלקת שאינה זיהומית. משתמשים בתרופה זו בסוגים שונים של דלקות, כגון דלקת מפרקים שיגרונית, דלקת מפרקים ניוונית, דלקת חוליות מקשחת והתקף חד של שיגדון.
ראו גם

לורנוקסיקאם
פורט האנקוק (ניו ג'רזי)

| --- | --- |
פורט האנקוק
פורט האנקוק
 מידע כללי
 גוף מנהל:  שירות הפארקים הלאומיים של ארצות הברית
 מיקום
 מדינה:  ניו ג'רזי, ארצות הברית
 מיקום:  מידלטאון 
 קואורדינטות:  40°27′50″N 74°00′10″W﻿ / ﻿40.46389°N 74.00278°W﻿ / 40.46389; -74.00278
  (למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיפורט האנקוק(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיפורט האנקוק
 
פורט הנקוק הוא מבצר לשעבר של צבא ארצות הברית בסנדי הוּק (אנ') בעיר מידלטאון (אנ') ניו ג'רזי. המבצר שימש כבסיס ארטילריית חוף שהגן החל משנת 1896 על האוקיינוס האטלנטי והכניסה למפרץ ניו יורק העליון, שם ממוקם נמל ניו יורק. המבצר שימש מאז ועד שנת 1950 כחלק מהגנת נמל ניו יורק (אנ'). בשטח המבצר נמצא המגדלור הפעיל העתיק ביותר בארצות הברית - מגדלור סנדי הוק (אנ').
ראשית המעשה

אזור סנדי הוק (אנ') בוצר לראשונה כחלק מהמערכת האמריקאית השלישית של ביצורי החוף (אנ'), לאחר שהמערכות הראשונה והשנייה התיישנו מאד. בניית המבצר בסנדי הוק החלה ב-1857 והופסקה ב-1867. מבצר זה לא קיבל מעולם שם רשמי, אך מכיוון שהאזור נקרא לימים פורט הנקוק (ראו להלן) הרי שהוא מכונה לעיתים קרובות בשם זה. לפעמים כונה בפי התושבים המקומיים פורט לינקולן או פורט הדסון. מבצר זה תוכנן על ידי רוברט אי לי שהיה בעת ההיא סרן בחיל ההנדסה של הצבא. המבצר תוכנן כמחומש בעל חמישה מעוזים, עם שתי קומות של תותחים בהיקף כולל של 173 תותחים בשלוש חזיתות חוף הים, כשעוד 39 תותחים מכסים את הגישות היבשתיות. כפי שהיה מקובל במבצרי המערכת השלישית בצפון מזרח ארצות הברית, הוא נבנה בעיקר מגרניט.
פורט האנקוק

בעקבות מלחמת האזרחים, נקבע כי מבצרי "המערכת השלישית" פגיעים, ובשנת 1867 המימון לבנייתם הופסק. 7 שנים מאוחר יותר, בשנת 1874 הוקמה מצודת "פרובינג גראונד של סנדי הוק (אנ') כאזור לניסוי נשק, בעיקר לנשק הגנת החוף. המצודה הזו הייתה נפרדת מבחינה ארגונית מפורט הנקוק. הבנייה של שני המתחמים הללו התבססה בעיקר על חומרי בנייה משניים מהמצודות ללא שם שהוקמו במקום טרם מלחמת האזרחים.
ב-1890 החלה בניית סוללות הארטילריה במבצר שייקרא 5 שנים מאוחר יותר פורט האנקוק, על שמו של מייג'ור גנרל ווינפילד סקוט האנקוק. בנייתם נבעה מתוכנית אנדיקוט רחבת ההיקף (אנ'), שהציעה ב-1885 מערכת חדשה ומקיפה של מבצרים המגינים על ערי נמל, במקום מבצרי "המערכת השלישית". פורט הנקוק היה אחד המבצרים הראשונים שנבנו ויצרו אב טיפוס של כמה מעמדות הגנת החופים. הסוללות הראשונות שהוקמו בפורט הנקוק היו באטרי פוטר ובטרי ריינולדס (לימים נקראו ריינולדס-מקוק). שתיהן נבנו עם חומות גבוהות מסביב להגנת הקרקע, תכונה שלא נמצאה ברוב ביצורי החוף בעת ההיא. בבאטרי פוטר נבנו תותחים מוכמנים (אנ'), שהועלו לעמדה בכח הידראולי, בעת כיוון למטרה. המתחם היה כפוף מינהלתית לחיל ארטילריית החופים (אנ').